Ølstøren starta tidlig med trav, og i begynnelsen av 1970-åra var han stallmann hos henholdsvis Karsten Buer og Alf Ulven ved Bjerke Travbane. I denne perioden vant han sitt første større løp, Kong Salomons Pokalløp på Vikodden i 1974 med Sjurjenta. Etter det jobba han et par år i Sverige. Ølstøren begynte sin egen travtrenervirksomhet i 1979, og allerede første året ble han trenerchampion på Leangen med 65 seire. Hans første store seier der var i Leangen Grand Prix med Fornesbrun i 1982.